The Offspring (apytiksliai 1997 metais) iš kairės į dešinę (gale): Greg K. ir Ron Welty, iš kairės į dešinę (priekyje): Kevin John "Noodles" Wasserman ir Dexter Holland
**The Offspring** – amerikiečių punk stiliaus grupė, kilusi iš Kalifornijos. Grupė susikūrė 1984 metais ir ją sudaro vokalistas ir gitaristas Dexter Holland, gitaristas Kevin John Wasserman (Noodles), bosine gitara grojantis Greg K. ir būgnininkas Ron Welty, kuris 2003 metais paliko grupę ir buvo pakeistas Atom Willardu.

Istorija
--------

Pirmasis grupės albumas, *The Offspring* skambėjo kaip tradicinis devintojo dešimtmečio pabaigos pankrokas, tačiau tokiomis dainomis kaip „Dirty Magic" (*Nešvari magija*) iš antrojo albumo *Ignition* grupė ėmė tolti nuo to. Pasaulinę šlovę Offspring surado 1994 metais išleidę *Smash*, kuris buvo parduotas daugiau nei vienuolikos milijonų kopijų tiražu.

1996 metais The Offspring pakeitė įrašų kompaniją iš Epitaph į Columbia Records. Dauguma pankroko gerbėjų šį sprendimą labai kritikavo, teigdami, kad šis perėjimas iš nepriklausomos leidybinės firmos įvyko tik dėl finansinių priežasčių. Galbūt dėl to 1997 metais išleistas albumas *Ixnay on the Hombre* nebuvo toks sėkmingas kaip *Smash* ir jo buvo parduota tik 4 milijonai kopijų.

The Offspring kiekviename albume įrašo keletą dainų susiijusių su politika ar socialiniais reiškiniais, kaip priminimą apie savo pankiškas šaknis. Dainos kaip „Jennifer Lost The War" (*Jennifer pralaimėjo karą*) ar „Kill The President" (*Nužudyk prezidentą*) iš *The Offspring*, „L.A.P.D" (*Los Andželo policijos departamentas*) iš *Ignition*, „It'll Be A Long Time" (*Užtruks dar ilgai*) ir „Not the One" (*Ne tas*) iš *Smash*, taip pat „Meaning Of Life" (*Gyvenimo prasmė*) ir „Change the World" (*Pakeisti pasaulį*) iš *Ixnay On The Hombre* išreiškia grupės poziciją socialiniais ir politiniais klausimais (nepaisant to, kad grupė niekada aktyviai nepolitikavo, ypač jeigu vertinti pagal punk standartus). 1995 metais grupė įkūrė nuosavą leidybinę firmą *Nitro*, kuri užsiima įvairių punk grupių albumų leidyba, tarp jų ir grupės The Damned „Grave Disorder". The Offspring dažnai kalba apie The Damned įtaką Kalifornijos pankroko scenai, tai patvirtindami jie išleido The Damned dainos „Smash It Up" cover versiją būdami savo komercinės sėkmės viršūnėje.

Nors *Smash* buvo The Offspring komercinės sėkmės ir pripažinimo pradžia, „Pretty Fly (For A White Guy)" singlas iš 1998 metų albumo *Americana* įtvirtino grupės vietą MTV ekrane ir įvairiuose čartuose.

2003 metų kovo 18 dieną grupę paliko būgnininkas Ron Welty, nusprendęs pašvęsti visą savo energiją naujai grupei „Steady Ground". The Offspring surengė keletą perklausų ir po jų išsirinko Atom Willardą, kuris dešimt metų grojo grupėje Rocket From The Crypt, o paskutiniu metu – kartu su Moth, Alkaline Trio ir Melissa Auf Der Maur.

Naujausias grupės autorinis albumas yra *Splinter*. 2005 metų birželio 21 dieną buvo išleistas geriausių hitų rinkinys, su papildoma nauja daina „Can't Repeat". Šiuo metu grupė dirba su medžiaga naujam albumui, kuris greičiausiai bus išleistas 2005 metų gale arba 2006 pabaigoje.

Diskografija
------------

### Studijiniai albumai

* The Offspring (1989 (perleistas 1995))
* Ignition (1992)
* Smash (1994)
* Ixnay on the Hombre (1997)
* Americana (1998)
* Conspiracy of One (2000)
* Splinter (2003)
* Rise and Fall, Rage and Grace (2008)

### Rinkiniai

* *Greatest Hits*, 2005 #8 JAV, #14 JK, #2 Australijoje

### EP

* *Baghdad*, 1991
* *Club Me*, 1997

### Singlai

**Iš *The Offspring*:**

* „I'll Be Waiting"/„Blackball", 1987

**Iš *Smash*:**

* „Come Out and Play (Keep 'Em Separated)", 1994 #8 Australijoje
* „Self-Esteem", 1994 #37 JK, #6 Australijoje
* „Gotta Get Away", 1994 #43 JK
* „Bad Habit", 1995 #26 JK

**Iš *Ignition*:**

* „Kick Him When He's Down", 1995

**Iš *Batman Forever* garso takelio:**

* „Smash It Up", 1995

**Iš *Ixnay on the Hombre*:**

* „All I Want", 1997 #31 JK, #15 Australijoje
* „I Choose", 1997 #42 JK
* „Meaning of Life", 1997
* „Gone Away", 1998 #16 Australijoje

**Iš *Americana*:**

* „Pretty Fly (For a White Guy)", 1998 #53 JAV, #1 JK (išleista 1999), #1 Australijoje
* „Why Don't You Get a Job", 1999 #74 JAV, #2 JK, #2 Australijoje
* „The Kids Aren't Alright", 1999 #11 JK
* „She's Got Issues", 1999 #41 JK

**Neįėjęs į albumą singlas:**

* „Totalimmortal", 2000 (AFI dainos cover versija)

**Iš *Conspiracy of One*:**

* „Original Prankster", 2000 #70 JAV, #6 JK, #5 Australijoje
* „One Fine Day", 2000
* „Huck It" (bonus daina *Conspiracy Of One* albume), 2000
* „Want You Bad", 2001 #15 JK, #35 Australijoje
* „Million Miles Away", 2001 #21 JK

**Iš *Orange County* garso takelio:**

* „Defy You", 2001 #77 JAV (išleista 2002)

**Iš *Splinter*:**

* „Hit That", 2003 #64 JAV, #11 JK, #13 Australijoje
* „(Can't Get My) Head Around You", 2004 #48 JK
* „Spare Me The Details", 2004

**Iš *Greatest Hits*:**

* „Can't Repeat", 2005

**Iš *Rise and Fall, Rage and Grace*:**

* „Hammerhead", 2008

### DVD ir Video

* *The Complete Video Collection*, 2005 liepos 19 d.
* *Splinter DVD* (tik su albumu), 2003
* *Huck It*, 2000
* *Americana* (DVD), 1999

Filmuose ir žaidimuose skambančios dainos
-----------------------------------------

* *All I Want*, *Way Down the Line*, ir *Change the World* žaidime *Crazy Taxi*
* *Come Out Swinging*, *One Fine Day*, *Walla Walla*, *No Brakes*, ir *Americana* žaidime *Crazy Taxi 2*
* *Want You Bad* ir *Special Delivery* žaidime *Crazy Taxi 3*
* *Beheaded* filmo *Idle Hands* garso takelyje
* *Bloodstains* (grupės Agent Orange dainos cover versija) filmo *Ready to Rumble* garso takelyje
* *Defy You* filmo *Orange County* garso takelyje
* *D.U.I.* filmo *I Know What You Did Last Summer* garso takelyje
* *Smash It Up* (grupės The Damned dainos cover versija) filmo *Batman Forever* garso takelyje
* *Take it Like A Man* ir *Forever and a Day* filme *The Chase*
* *The Kids Aren't Alright* filmo *The Faculty* garso takelyje
* *Want You Bad* filmo *American Pie 2* garso takelyje
* *Total Immortal* (grupės AFI dainos cover versija) filmo *Me, Myself and Irene* garso takelyje
* *Blackball*  žaidime *Tony Hawk's Pro Skater 4*
* *Dammit, I changed again* filme *The New Guy*
* *Want You Bad* filme *Tomcats*
* *Genocide* video žaidime *Jeremy Mcgrath Pro Supercross*
* *Nitro (Youth Energy)* filme *Varsity Blues*
* *Come Out and Play* filme *Bubble Boy*
* *Americana* filme *Bowling for Columbine*

Nuorodos
--------

* Oficiali grupės svetainė
* Offspring naujienos
* Offspring fanų svetainė Archyvuota kopija 2013-12-18 iš Wayback Machine projekto.
* TheOffspring.info Archyvuota kopija 2005-07-30 iš Wayback Machine projekto.
* Offspring fanų svetainė Archyvuota kopija 2017-09-23 iš Wayback Machine projekto.
* The Offspring svetainėje Last.fm